Diari Oficial de la Generalitat Valenciana


Sumari del DOGV 7111, del 16-09-2013 (2013/8905)

DECRET 119/2013, de 13 de setembre, del Consell, pel qual aprova el Pla Territorial d'Emergència de la Comunitat Valenciana.
----------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/d/2013/09/13/119**

### Versions

 17/06/2017 - Actualitat  Text inicial: 17/09/2013 - 16/06/2017 

### Dades del document

Número de DOGV
:   7111

Data del DOGV
:   16-09-2013

Secció del DOGV
:   I. DISPOSICIONS GENERALS

Número del document
:   2013/8905


Data del document
:   13-09-2013

Organisme emissor
:   Conselleria de Governació i Justícia

Tipus de document
:   Decret

Anàlisi jurídica

 Descriptors 

:   * Conselleria de Governació i Justícia
    * programa d'actuació
    * protecció civil
    * seguretat pública
    * legislació

![](assets/imgs/icones/ico_informacio.svg)

Els textos consolidats de les normes són de caràcter informatiu i no tenen valor jurídic.

TEXT CONSOLIDAT

 

**Última revisió 17.06.2017**

**Decret 119/2013, de 13 de setembre, del Consell, pel qual aprova el Pla Territorial d'Emergència de la Comunitat Valenciana.**

[**(DOGV núm. 7111 de 16.09.2013)**](http://www.dogv.gva.es/datos/2013/09/16/pdf/2013_8905.pdf) **Ref. 008566/2013**

PREÀMBUL

 

Després de quasi vint anys d’aplicació del Pla Territorial d’Emergència de la Comunitat Valenciana actual, aprovat pel Decret 243/1993, de 7 de desembre, del Consell, han sigut molts els canvis que s’han donat en la gestió d’emergències, com ara la creació de nombroses centrals de coordinació de recursos, la implantació del telèfon únic d’emergències 112, l’increment en el nombre de recursos disponibles, la major especialització i formació d’estos recursos, els nous riscos que han anat sorgint davant dels quals ha calgut establir nous plans, les noves tecnologies que han comportat un canvi radical en la gestió de les emergències, l’increment dels nivells de seguretat demanats per la societat, les noves polítiques informatives en matèria de riscos i el desplegament legislatiu en la matèria, entre altres.

Per este motiu, la Conselleria de Governació i Justícia, a través de la Direcció General de Prevenció, Extinció d’Incendis i Emergències, ha revisat en profunditat este pla per a adequar-lo a tots estos canvis.

L’article 29 de la Llei 13/2010, de 23 de novembre, de la Generalitat, de Protecció Civil i Gestió d’Emergències, establix que el procediment de revisió dels plans territorials serà el mateix que l’utilitzat per a la seua aprovació inicial.

L’elaboració d’este pla, que s’incorpora com a annex d’este decret, s’emmarca dins de les competències de protecció civil que l’article 49.3.14a de l’Estatut d’Autonomia de la Comunitat Valenciana atribuïx a la Generalitat, així com al que establix la Llei 13/2010 esmentada.

El pla ha sigut elaborat seguint les pautes marcades en la Norma Bàsica de Protecció Civil, aprovada pel Reial Decret 407/1992, de 24 d’abril, així com en la Llei 13/2010, de 23 de novembre, de la Generalitat.

El pla disposa de l’informe favorable de la Comissió de Protecció Civil de la Comunitat Valenciana.

Per tot aixó, de conformitat amb el que establixen els articles 31 i 33 de la Llei 5/1983, de 30 de desembre, del Consell, que ha rebut l’informe de la Comissió de Protecció Civil de la Comunitat Valenciana amb data 16 d’abril de 2013, a proposta del conseller de Governació i Justícia, conforme amb el Consell Jurídic Consultiu de la Comunitat Valenciana i amb la deliberació prèvia del Consell, en la reunió del dia 13 de setembre de 2013,

 

DECRETE

 

**Article únic. Aprovació del pla**

S’aprova el Pla Territorial d’Emergència de la Comunitat Valenciana, que s’incorpora com a annex d’este decret.

 

DISPOSICIONS ADDICIONALS

 

**Primera. Llenguatge no sexista**

Totes les denominacions contingudes en el Pla Territorial d’Emergència de la Comunitat Valenciana que figura en l’annex d’este decret que s’efectuen en gènere masculí s’entendran fetes i s’utilitzaran indistintament en gènere masculí o femení segons el sexe de la persona que realitze les funcions descrites en el pla.

 

**Segona. No increment del gasto**

L’aprovació del Pla Territorial d’Emergència de la Comunitat Valenciana no comporta la creació de noves línies pressupostàries, ni l’augment de les ja existents. Els gastos derivats de la implementació del pla seran atesos amb els mitjans personals i materials de les conselleries implicades en l’operativitat d’este.

 

DISPOSICIÓ DEROGATÒRIA

 

**Única. Derogació normativa**

Després de l’entrada en vigor del Pla Territorial d’Emergència de la Comunitat Valenciana que aprova este decret quedarà derogat el Decret 243/1993, de 7 de desembre, del Consell, pel qual es va aprovar el Pla Territorial d’Emergència de la Comunitat Valenciana.

Així mateix, queden derogades totes les disposicions del mateix rang o inferior que s’oposen al que disposa este decret.

 

DISPOSICIONS FINALS

 

**Primera. Habilitació normativa**

Es faculta la persona titular de la conselleria competent en matèria de protecció civil per a realitzar totes les actuacions i dictar totes les disposicions que siguen necessàries per al desplegament i l’aplicació d’este decret.

 

**Segona. Entrada en vigor**

El Pla Territorial d’Emergència de la Comunitat Valenciana entrarà en vigor una vegada que haja sigut homologat per la Comissió Nacional de Protecció Civil i publicada la homologació en el Diari Oficial de la Comunitat Valenciana.

 

Valencia, 13 de setembre de 2013.

 

El president de la Generalitat,

ALBERTO FABRA PART

 

El conseller de Governació i Justícia,

SERAFÍN CASTELLANO GÓMEZ

 

 

ANNEXOS

 

 

Pla Territorial d'Emergència de la Comunitat Valenciana. [**Veure document pdf**](http://www.dogv.gva.es/auto/dogv/docvpub/rlgv/2013/D_2013_119_va_annex_1.pdf)

Procediment d'actuació de la persona de contacte amb les víctimes d'accidents d'aviació civil i els seus familiars. ****[1]****[**Veure document pdf**](http://www.dogv.gva.es/auto/dogv/docvpub/rlgv/2013/D_2013_119_va_anexo_1a.pdf)

 

 

Procediment d'actuació d'operació d'aeronaus pilotades per control remot en situacions d'emergència sota la direcció de la Generalitat. ****[2]****[**Veure document pdf**](http://www.dogv.gva.es/auto/dogv/docvpub/rlgv/2013/D_2013_119_cv_anexo_1b.pdf)

 

 

---

****[1]****S'incorpora com a annex al Pla territorial d'emergència de la Comunitat Valenciana (PTECV) per l’article únic del [**Decret 66/2017, de 26 de maig, del Consell**](http://www.dogv.gva.es/va/disposicio?sig=005301/2017&url_lista=%26CHK_TEXTO_LIBRE%3D1%26tipo_search%3Dlegislacion%26num_tipo%3D9%26signatura%3D005301/2017), pel qual s'aprova el procediment d'actuació de la persona de contacte amb les víctimes d'accidents d'aviació civil i els seus familiars (DOGV núm. 8064 de 16.06.2017) Ref. Base de dades 005301/2017.

****[2]****S'incorpora com a annex al Pla territorial d'emergència de la Comunitat Valenciana per l’article únic del[**Decret 70/2017, de 2 de juny, del Consell**](http://www.dogv.gva.es/va/disposicio?sig=005302/2017&url_lista=%26CHK_TEXTO_LIBRE%3D1%26tipo_search%3Dlegislacion%26num_tipo%3D9%26signatura%3D005302/2017), pel qual es modifica el Pla territorial d'emergència de la Comunitat Valenciana, per l'aprovació del procediment d'actuació d'operació d'aeronaus pilotades per control remot en situacions d'emergència sota la direcció de la Generalitat (DOGV núm. 8064 de 16.06.2017) Ref. Base de dades 005302/2017.


Còpia Permalink ELI